text: [{"text_idx": "#000001", "text": "Veri\u00f0 go\u0301\u00f0 vi\u00f0 hv\u00f8r annan, og lu\u0301gvi\u00f0 minni\nThere is a time, there is a place"}, {"text_idx": "#000004", "text": "Jo\u0301lakalendarin 12. desember \u2013 Dagsins ga\u0301va til ti\u0301n"}, {"text_idx": "#000005", "text": "Ta\u00f0 var ein heilt serlig uppliving, ta\u0301 eg og eini 100 onnur vo\u0301ru savna\u00f0i i\u0301 Reinsari\u0301num til fyrstu av trimum jo\u0301lakonsertum hja\u0301 serstakliga v\u00e6l sp\u00e6landi bo\u0301lkinum Bj\u00f8llubandin. I\u0301 kv\u00f8ld vo\u0301ru gestirnir Gu\u00f0ri\u00f0 Hansdo\u0301ttir, Hallur Joensen og H\u00f8gni Lisberg, men sum ein eyka kalendaraga\u0301va fingu vit eisini Jessicu, do\u0301ttir Hall vi\u00f0 eini vakrari u\u0301tga\u0301vu av \u201cOh Holy Night\u201d."}, {"text_idx": "#000007", "text": "Men einki av hesum er dagsins ga\u0301va i\u0301 dag, i\u0301sta\u00f0in er ta\u00f0 eitt anna\u00f0 absolutt h\u00e6ddarpunkt: deiliga l\u00f8tan, ta\u0301 Gu\u00f0ri\u00f0 Hansdo\u0301ttir bjo\u0301\u00f0a\u00f0i Halli Joensen a\u0301 pallin, og tey saman sungu \u201cBlue Christmas\u201d, eg pilka\u00f0i telefonina u\u0301r lummanum og filma\u00f0i l\u00f8tuna, her er hon:"}, {"text_idx": "#000008", "text": "Nu\u0301 i\u0301 jo\u0301lama\u0301na\u00f0inum, er ein jo\u0301lakalendari er a\u0301 hv\u00f8rjum horni. M\u00e6r so li\u0301kt, so vil eg ikki skilja meg burturu\u0301r, so sja\u0301lvandi er eisini ein jo\u0301lakalendari her a\u0301 Nudlum."}, {"text_idx": "#000009", "text": "Hv\u00f8nn dag fram til jo\u0301la deili eg okkurt gott vi\u00f0 tykkum. Ta\u00f0 kann vera ein go\u0301\u00f0ur sangur, ein go\u0301\u00f0 mynd, ein yrking, eitt vi\u00f0m\u00e6li, ein leinkja, eitt filmklipp, ein s\u00f8ga, ein ga\u0301ta ella okkurt heilt anna\u00f0."}, {"text_idx": "#000010", "text": "Seinastu 19 a\u0301rini ella so, havi eg havt pakkakalendarar til synir mi\u0301nar, li\u0301ltar ga\u0301vur, summar jo\u0301laligar, a\u00f0rar ikki so jo\u0301laligar. Solei\u00f0is ver\u00f0ur eisini her a\u0301 Nudlum."}, {"text_idx": "#000011", "text": "Vo\u0301nandi ti\u0301ma tit at vitja aftur, um ikki hv\u00f8nn dag, so n\u00e6stan hv\u00f8nn dag, eg kann ennta\u0301 lova, at summi klipp ella sangir vera somiki\u00f0 go\u0301\u00f0, at tit saktans kunnu vitja fleiri fer\u00f0ir hv\u00f8nn dag."}, {"text_idx": "#000012", "text": "Tykkum ynskist ein go\u0301\u00f0ur jo\u0301lama\u0301na\u00f0i."}, {"text_idx": "#000013", "text": "Fari\u00f0 a\u0301 konsert i\u0301 kv\u00f8ld"}, {"text_idx": "#000015", "text": "Ho\u0301ast eg sat uppi a\u0301 loftinum, og ho\u0301ast ljo\u0301\u00f0i\u00f0 ivaleyst ikki var endaliga gj\u00f8rt, so ljo\u0301\u00f0a\u00f0i ta\u00f0 einastandandi vakurt. Gu\u00f0ri\u00f0 sang sum ein eingil, og Bj\u00f8llubandin er framu\u0301r."}, {"text_idx": "#000016", "text": "Stuttligt at hugsa s\u00e6r, at fyri n\u00f8krum fa\u0301um ma\u0301na\u00f0um si\u0301\u00f0an, hev\u00f0i Havnin ikki si\u0301tt egna sp\u00e6lista\u00f0, og nu\u0301 er hetta sp\u00e6lista\u00f0 katalysator fyri n\u00f8krum so fantastiskum, sum hesum jo\u0301lakonsertunum, har tu\u0301 hevur nakrar av okkara fremstu to\u0301nleikarum: Benjamin Petersen, Knu\u0301t Ha\u0301berg Eysturstein, Per Ingvaldi H\u00f8jgaard Petersen og Mikael Blak, i\u00f0 agera hu\u0301sorkestur i\u0301 try\u0301 kv\u00f8ld, og hv\u00f8rt kv\u00f8ldi\u00f0 hava teir so tri\u0301ggjar jo\u0301lastj\u00f8rnur vi\u00f0 s\u00e6r."}, {"text_idx": "#000017", "text": "I\u0301 kv\u00f8ld er ta\u00f0 so Gu\u00f0ri\u00f0 Hansdo\u0301ttir, H\u00f8gni Lisberg og sja\u0301lvur kontrikongurin Hallur Joensen, hvussu feitt er ta\u00f0 ikki. A\u0301 veg u\u0301t av fundinum i\u0301 gja\u0301r kom eg framvi\u00f0 pallinum, har vaktarskifti\u00f0 var, Gu\u00f0ri\u00f0 var li\u00f0ug at venja og Hallur kom a\u0301 pallin. Eg na\u0301ddi li\u0301ka at hoyra hann syngja eina einkulta reglu av einum jo\u0301lasangi, a\u0301\u00f0renn eg fo\u0301r oman til bilin vi\u00f0 vo\u0301n um, at parkeringsv\u00f8r\u00f0arnir vo\u0301ru i\u0301 jo\u0301lahy\u0301ri."}, {"text_idx": "#000018", "text": "Ta\u00f0 vi\u0301sti seg, at teir h\u00f8vdu lagt m\u00e6r eina jo\u0301laga\u0301vu undir viskaran, men jo\u0301laliga i\u0301bla\u0301stur av deiliga to\u0301nleikinum, megna\u00f0i eg ikki so fr\u00e6tt sum at ilskast inn a\u0301 meg sja\u0301lvan um hetta."}, {"text_idx": "#000019", "text": "Gu\u00f0ri\u00f0 Hansdo\u0301ttir aftur a\u0301 egnum beinum"}, {"text_idx": "#000020", "text": "Herfyri umm\u00e6ldi eg ny\u0301ggju stuttfl\u00f8guna hja\u0301 Gu\u00f0ri\u00f0 Hansdo\u0301ttir, \u201cTaking Ship\u201d, i\u00f0 er gj\u00f8rd til ty\u0301ska markna\u00f0in. Hetta er ein deilig poppfl\u00f8ga, i\u00f0 vi\u0301sir no\u0301gvar ymiskar si\u0301\u00f0ur av Gu\u00f0ri\u00f0."}, {"text_idx": "#000021", "text": "Fl\u00f8gan vendur s\u00e6r fyrst og fremst til ty\u0301ska markna\u00f0in, har Gu\u00f0ri\u00f0 ger um seg. Gu\u00f0ri\u00f0 er vor\u00f0in ein bu\u0301gvin songkvinna og eisini ein bu\u0301gvin sangskrivari, hon arbei\u00f0ir her eisini saman vi\u00f0 Janus Rasmussen, i\u00f0 hon eisini arbei\u00f0ir sama i\u0301 Byrtu. Har er eisini Sunna Margret, i\u00f0 eisini syngur ko\u0301r hja\u0301 Byrtu i\u0301 \u00f8llum f\u00f8rum a\u0301 Nordisk 2014."}, {"text_idx": "#000023", "text": "Hoyr alt umm\u00e6li\u00f0 av ny\u0301ggju fl\u00f8guni hja\u0301 Gu\u00f0ri\u00f0 Hansdo\u0301ttir her"}, {"text_idx": "#000024", "text": "Byrta \u2013 kundi neyvan veri\u00f0 betur"}, {"text_idx": "#000025", "text": "Fra\u0301li\u0301ka debutfl\u00f8gan hja\u0301 Byrtu, var\u00f0 tann fyrsta, i\u00f0 fekk seks stj\u00f8rnur fra\u0301 m\u00e6r, ta\u0301 eg i\u0301 dag umm\u00e6ldi hana i\u0301 Brunsj. Hetta er ein framu\u0301rskarandi poppu\u0301tga\u0301va, hav tvey av okkara mest ga\u0301vuri\u0301ku to\u0301nlistarfo\u0301lkum, vi\u0301sa hvar poppska\u0301pi\u00f0 skal standa."}, {"text_idx": "#000026", "text": "Hetta er go\u0301\u00f0skupoppur a\u0301 f\u00f8royskum, og samstarvi\u00f0 millum Janus Rasmussen og Gu\u00f0ri\u00f0 er framu\u0301r. Gu\u00f0ri\u00f0 hevur fer\u00f0ast nokkso no\u0301gv reint genrumessiga, men hetta virkar o\u0301tru\u0301liga r\u00e6tt, ljo\u0301\u00f0ar moderna og gott. R\u00f8ddin virkar \u00f8giliga kontrolera og onkunti\u0301\u00f0 ver\u00f0ur sungi\u00f0 eitt sindur har\u00f0ari, men alti\u0301\u00f0 vi\u00f0 ro\u0301, og fer onganti\u0301\u00f0 u\u0301t i\u0301 okkurt, sum hon ikki megnar."}, {"text_idx": "#000027", "text": "Hetta er nokkso penur poppur, men alti\u0301\u00f0 okkurt at heingja lagi\u00f0 uppa\u0301, og ta\u00f0 er gott ger ta\u00f0 l\u00e6ttari at slu\u0301ka."}, {"text_idx": "#000028", "text": "Hoyr alt umm\u00e6li\u00f0 i\u0301 Brunsj her"}, {"text_idx": "#000029", "text": "Gu\u00f0ri\u00f0 Hansdo\u0301ttir vi\u0301sti a\u0301 Summar Festivalinum i\u0301 gja\u0301r, at hon er vor\u00f0in ein bu\u0301gvin undirhaldari, i\u00f0 leverar v\u00f8runa, sja\u0301lvt undir truplum umst\u00f8\u00f0um, og sum fyrsta navn a\u0301 n\u00e6stst\u00f8rsta pallinum a\u0301 Summar Festivalium vo\u0301ru hetta heilt r\u00f8ttu eginleikarnir."}, {"text_idx": "#000030", "text": "Fyrireikararnir av Summar Festivalinum eiga ro\u0301s uppibori\u00f0 fyri val av navni\u00f0 at lata n\u00e6stst\u00f8rsta pallin a\u0301 Summar Festivalinum upp. Ho\u0301ast a\u0301sko\u00f0aratali\u00f0 var la\u0301gt, og umst\u00f8\u00f0urnar so sum so, levera\u00f0i Gu\u00f0ri\u00f0 Hansdo\u0301ttir eina go\u0301\u00f0a og sannf\u00f8randi framf\u00f8rslu."}, {"text_idx": "#000031", "text": "Gu\u00f0ri\u00f0 Hansdo\u0301ttir sp\u00e6ldi l\u00f8g av komandi fl\u00f8guni a\u0301 konsertini, i\u00f0 alment lat n\u00e6stst\u00f8rsta pallinum a\u0301 Summar Festivalinum upp. Flagstelti\u00f0 vi\u00f0 Flagspallinum var n\u00e6stan to\u0301mt. Ikki fleiri enn umlei\u00f0 hundra\u00f0 fo\u0301lk vo\u0301ru savna\u00f0i, og millum pallinum og mannamu\u0301gvuna (um hon kann ro\u0301past so) var eitt sto\u0301rt glopp. Hetta tyktist to\u0301 ikki at darva Gu\u00f0ri\u00f0. Fleiri av l\u00f8gunum kenna vit aftur fra\u0301 Isadora and The Rebels, men eisini ny\u0301ggjari l\u00f8g sluppu upp i\u0301 part, sosum kontrii\u0301bla\u0301sta Sweet Music og Bob Dylan i\u0301bla\u0301sta Sleepin With Ghosts. Bo\u0301lkurin hja\u0301 Gu\u00f0ri\u00f0 Hansen var eitt sindur skerdur av ti\u0301, at gittarleikarin Jo\u0301n Kl\u00e6mint ikki var vi\u00f0. Hetta gj\u00f8rdi, at bo\u0301lkurin ma\u0301tti umskipa l\u00f8gini naka\u00f0. Hetta var\u00f0 gj\u00f8rt a\u0301 tann ha\u0301tt, at l\u00f8gini skuldu rigga best m\u00f8guligt uttan manglandi el-gittarin. Hetta virka\u00f0i i\u0301 st\u00f8\u00f0um eitt sindur skizofrent. Men i\u0301 stuttum levera\u00f0u tey v\u00f8runa. Eg havi a\u0301\u00f0ur havt eitt sindur torf\u00f8rt vi\u00f0 ny\u0301ggju poop u\u0301tga\u0301vunum av Isadora and The Rebels l\u00f8gunum, av ti\u0301, at l\u00f8gini i\u0301 mi\u0301nar metan ho\u0301ska\u00f0u betur i\u0301 folk/rokk sti\u0301linum hja\u0301 Isadoru. Eins og r\u00f8ddin hja\u0301 Gu\u00f0ri\u00f0 tyktist n\u00e6rum fullkomin til tann sti\u0301lin. Men i\u0301 umskipa\u00f0u u\u0301tga\u0301vunum rigga\u00f0u tey sera v\u00e6l."}, {"text_idx": "#000032", "text": "Gu\u00f0ri\u00f0 sang alla ti\u0301\u00f0ina sum ein dreymur, og her er uttan iva talan um eina av okkara allarbestu r\u00f8ddum. Framf\u00f8rslan var naka\u00f0 o\u0301ro\u0301gva av, at pallhja\u0301lparfo\u0301lkini bo\u0301ru u\u0301tger\u00f0 hja\u0301 Banaroo inn i\u0301 telti\u00f0 og valdu at ganga stytstu farlei\u00f0 beint i\u0301millum a\u0301sko\u00f0ararnar og pallin -Sera o\u0301heppi\u00f0, at hja\u0301lparfo\u0301lki\u00f0 ikki hev\u00f0i sama h\u00f8ga professionella st\u00f8\u00f0i\u00f0 sum Gu\u00f0ri\u00f0 og bo\u0301lkur hennara. Ljo\u0301\u00f0ma\u00f0urin Baldur Kampmann eigur to\u0301 ro\u0301s uppibori\u00f0, konsertin ljo\u0301\u00f0a\u00f0i framu\u0301rskarandi v\u00e6l, Flagstelti\u00f0 hevur ikki alti\u0301\u00f0 ljo\u0301\u00f0a\u00f0 li\u0301ka v\u00e6l, men vi\u00f0 ny\u0301ggjum ljo\u0301\u00f0teppum, og dugnaliga ljo\u0301\u00f0manninum var ljo\u0301\u00f0i\u00f0 eins fra\u0301li\u0301kt sum bo\u0301lkurin."}, {"text_idx": "#000033", "text": "Hetta vikuskifti\u00f0 ver\u00f0ur Nor\u00f0urbryggjan i\u0301 Keypmannahavn karmur um annan to\u0301nleikafestivalin i\u0301 a\u0301r, ta\u0301 sangskrivarar u\u0301r u\u0301tnor\u00f0i hittast undir heitinum Ljo\u0301mandi Kuldabru\u0301gv."}, {"text_idx": "#000034", "text": "Nor\u00f0urbryggjan er i\u0301 samstarvi vi\u00f0 danska fyriskipanarfelagi\u00f0 Artiscope undir heitinum To\u0301nleikainnra\u0301s07 farin undir eina r\u00f8\u00f0 av festivalum vi\u00f0 f\u00f8royskum, gr\u00f8nlendskum, i\u0301slendskum og donskum to\u0301nleiki. Herfyri var ta\u00f0 hipp/hopp to\u0301nleikur, i\u00f0 var a\u0301 skra\u0301nni a\u0301 hipp hopp festivalinum I\u0301sslag. Fra\u0301 ho\u0301sdegnum til leygarkv\u00f8ldi\u00f0 stendur singer/songwriter greinin a\u0301 skra\u0301nni, ta\u0301 festivalurin Ljo\u0301mandi Kuldabru\u0301gv ver\u00f0ur hildin a\u0301 Bryggjuni i\u0301 Keypmannahavn."}, {"text_idx": "#000035", "text": "F\u00f8royar eru v\u00e6l umbo\u00f0a\u00f0ar vi\u00f0 n\u00f8krum av okkara fremstu listafo\u0301lkum innan hesa to\u0301nleikagrein. F\u00f8roysku luttakararnir eru, kanska best umto\u0301kti f\u00f8royski trubadururin gj\u00f8gnum ti\u0301\u00f0irnar Hanus Johansen, i\u00f0 hevur Alduba\u0301runa vi\u00f0 s\u00e6r a\u0301 pallin, superaktuelli og v\u00e6l umto\u0301kti H\u00f8gni Lisberg og ny\u0301ggja stj\u00f8rnuskoti\u00f0 Gu\u00f0ri\u00f0 Hansen."}, {"text_idx": "#000036", "text": "Eins og a\u0301 hipp hopp festivalinum, I\u0301sslag ver\u00f0a nor\u00f0urlendsku n\u00f8vnini blanda\u00f0 vi\u00f0 donskum n\u00f8vnum, eins og blandingin av royndum og ny\u0301ggjum, kendum og spennandi ver\u00f0ur go\u0301\u00f0."}, {"text_idx": "#000038", "text": "Donsku n\u00f8vnini a\u0301 skra\u0301nni a\u0301ttu at savna\u00f0 a\u0301sko\u00f0arar i\u0301 Keypmannahavn, talan er nevniliga um so navnframar to\u0301nleikarar sum Randi Laubek, Tobias Trier og Dennis Mejdal"}, {"text_idx": "#000039", "text": "Tv\u00e6r sma\u0301ar konsertir eru komnar afturat h\u00f8vu\u00f0stilt\u00f8kunum i\u0301 Nor\u00f0urlandahu\u0301sinum, ho\u0301skv\u00f8ldi\u00f0 og fri\u0301ggjakv\u00f8ldi\u00f0 ver\u00f0a AME kv\u00f8ld i\u0301 Kagganum."}, {"text_idx": "#000040", "text": "Konsertirnar i\u0301 Kagganum ver\u00f0a fyriskipa\u00f0ar i\u0301 sambandi vi\u00f0 AME-F\u00f8royar tiltaki\u00f0 i\u0301 Nor\u00f0urlandahu\u0301sinum, og gestir vi\u00f0 AME-armbandi gjalda ha\u0301lvan pri\u0301s fyri at sleppa inn i\u0301 Kaggan hesi kv\u00f8ldini. Her ver\u00f0ur talan um sera spennandi konsertir, vi\u00f0 n\u00f8krum av okkara kremstu n\u00f8vnum. Milllum n\u00f8vnini ver\u00f0a Boys In A Band, i\u00f0 var\u00f0 kosin besti ny\u0301ggi bo\u0301lkur a\u0301 Planet Awards, Ro\u0301kur, i\u00f0 vann hei\u00f0urin besti sangari a\u0301 Planet Awards, Gu\u00f0ri\u00f0 Hansen, i\u00f0 var i\u0301 uppskoti\u00f0 til hei\u00f0urin besta songkvinna, Budam, i\u00f0 var i\u0301 uppskoti til hei\u00f0urin besti ny\u0301ggi bo\u0301lkur umframt GBOB vinnarin Deja Vu."}, {"text_idx": "#000042", "text": "Hugni vi\u00f0 Flemming i\u0301 Mi\u00f0lahu\u0301sinum"}, {"text_idx": "#000043", "text": "R\u00e6ttiliga fitt av fo\u0301lki var komi\u00f0 saman, ta\u0301 Flemming og bo\u0301lkur hansara i\u0301 gja\u0301rkv\u00f8ldi\u00f0 bjo\u0301\u00f0a\u00f0u til konsert i\u0301 Mi\u00f0lahu\u0301sinum i\u0301 Va\u0301gsbotni."}, {"text_idx": "#000044", "text": "Ta\u0301 Flemming og bo\u0301lkurin hansara i\u0301 gja\u0301rkv\u00f8ldi\u00f0 skipa\u00f0u fyri tiltaki\u00f0 i\u0301 Mi\u00f0lahu\u0301sinum, var talan um meira enn bert eina vanliga konsert. Tiltaki\u00f0 var eitt bland av film- og myndaframvi\u0301sing hja\u0301 Flemmingi, to\u0301nleiki og fra\u0301s\u00f8gnum, serliga fra\u0301s\u00f8gnum um li\u0301vi\u00f0 hja\u0301 Flemmingi millum Ache\u0301indianararnar."}, {"text_idx": "#000045", "text": "To\u0301nleikurin er r\u00e6ttiliga f\u00f8royskur i\u0301 ti\u0301. Hetta ey\u00f0kenda slagi\u00f0 av bygdasligum blandi av blu\u0301s, kontri og fo\u0301lka rokki, sum veruliga rakar f\u00f8roysku fo\u0301lkasa\u0301lina mitt i\u0301 hjarta. To\u0301 skal sigast, at hesin to\u0301nleikur vanliga ikki alti\u0301\u00f0 hevur so go\u0301\u00f0ar treytir. Ofta er hann illa sp\u00e6ldur og sungin, men vi\u00f0 einum bo\u0301lki vi\u00f0 n\u00f8krum av okkara bestu to\u0301nleikarum, gav Flemming hesum to\u0301nleikinum veingir og skapti eina serliga, hugnaliga og fyrst og fremst erliga to\u0301nleikal\u00f8tu."}, {"text_idx": "#000046", "text": "Fo\u0301lk tyktist at hugna s\u00e6r, og h\u00f8lini vo\u0301ru a\u0301 tremur vi\u00f0 hugna hesa l\u00f8tuna. Vi\u00f0 s\u00e6r hev\u00f0i Flemming to\u0301nleikararnir, i\u00f0 eisini eru a\u0301 fl\u00f8guni hja\u0301 honum. M.a. sonin og gittaru\u0301rm\u00e6lingin Benjamin Petersen. A\u0301 trummum var Brandur Jacobsen, a\u0301 bassi Arnold Ludvig, a\u0301 trompet O\u0301lavur Olsen og a\u0301 tangentum Gunnar Guttesen. Eisini vo\u0301ru tveir gestato\u0301nleikarar, i\u00f0 fo\u0301ru a\u0301 pallin i\u0301 summum l\u00f8gum. Regin Jacobsen a\u0301 harmoniku og fra\u0301li\u0301ka Gu\u00f0ri\u00f0 Hansen, i\u00f0 sang saman vi\u00f0 Flemming. R\u00f8ddin hja\u0301 Gu\u00f0ri\u00f0 var sum vant ein sonn fr\u00e6gd at hoyra."}, {"text_idx": "#000047", "text": "To\u0301nleikurin, i\u00f0 tey sp\u00e6ldu var l\u00f8gini av fl\u00f8guni hja\u0301 Flemming, Knu\u0301sandi L\u00f8gur. Hetta er eitt sindur hilla-di-hey, men naka\u00f0 av ti\u0301 besta hilla-di-heynum, i\u00f0 er gj\u00f8rt i\u0301 F\u00f8royum."}, {"text_idx": "#000049", "text": "Isadora and The Rebels sp\u00e6ldi ein fra\u0301li\u0301ka konsert i\u0301 Virkishu\u0301sinum, bo\u0301lkurin er li\u0301ka f\u00f8royskur sum Ty\u0301r og li\u0301ka altjo\u0301\u00f0a sum Portishead."}, {"text_idx": "#000050", "text": "Eftir eina heldur treka byrjan a\u0301 upphitingina til Summarfestivalin vi\u00f0 The Story Ends, bla\u0301sti Isadora and The Rebels Virkishu\u0301si\u00f0 i\u0301 Klaksvi\u0301k um koll. Eg mangli ly\u0301singaror\u00f0 at ly\u0301sa framf\u00f8rsluna, sum stutt sagt var fra\u0301li\u0301k."}, {"text_idx": "#000052", "text": "Ta\u00f0 var serliga stuttligt at si\u0301ggja hvussu Gu\u00f0ri\u00f0 er a\u0301 pallinum, hon er mi\u00f0depilin i\u0301 bo\u0301lkinum, og sty\u0301rir honum vi\u00f0 eini sterkari hond, hon er ikki bangin fyri at taka a\u0301byrgd av framf\u00f8rsluni. Hetta kom t.d. til sjo\u0301ndar, ta\u0301 trupulleikar vo\u0301ru vi\u00f0 gittaranum hja\u0301 gittarleikaranum Bartali. I\u0301 sta\u00f0in fyri langan og ke\u00f0iligan ste\u00f0g, skar Gu\u00f0ri\u00f0 i\u0301gj\u00f8gnum og sp\u00e6ldi saman vi\u00f0 restini av bo\u0301lkinum pausuto\u0301nleik, hetta ho\u0301ast onkur to\u0301nleikari tyktist at hava hug til at muta i\u0301mo\u0301ti. Hetta vi\u0301sti innlit i\u0301 ta\u00f0, at ein framf\u00f8rsla leggur a\u0301byrgd a\u0301 her\u00f0arnar hja\u0301 teimum i\u0301 standa a\u0301 pallinum, at undirhalda tey, i\u00f0 lurta, eitt innlit sum forbi\u00f0i\u00f0 no\u0301gv f\u00f8roysk listafo\u0301lk ikki hava."}, {"text_idx": "#000053", "text": "Ta\u00f0 er eisini heilt o\u0301tru\u0301liga lekkurt at hoyra blokkfloytu i\u0301 rokkto\u0301nleiki, takk fyri ta\u00f0 Gu\u00f0ri\u00f0."}, {"text_idx": "#000055", "text": "To\u0301nleikatiltaki\u00f0 Asfalt fer av bakkastokki fyrsta vikuskifti\u00f0 i\u0301 juni, fyrireikararnir hava lova\u00f0 umlei\u00f0 70 f\u00f8royskar to\u0301nleikabo\u0301lkar. Hetta er eitt sera h\u00f8gt tal, og ti\u0301 ver\u00f0ur eingin tikin av bo\u0301li av, at n\u00f8vnini fevna breitt a\u0301 f\u00f8royska to\u0301nleikapallinum, Asfalt kunnger\u00f0 i\u0301 dag tey fyrstu n\u00f8vnini, og tey fevna um rokk, popp, fo\u0301lkato\u0301nleik, ko\u0301rsang, punk, kristnan popp og teknokendan industrial rokk."}, {"text_idx": "#000058", "text": "Skunk eru eitt n\u00e6stan o\u0301skriva\u00f0 bla\u00f0 i\u0301 f\u00f8royskum to\u0301nleiki, teir eru fyrst og fremst kendir sum eitt av teimum mest spennandi ny\u0301ggju n\u00f8vnum i\u0301 GBOB kappingini. Skunk megna\u00f0i ikki at vinna seg i\u0301 finaluna, men var tann bo\u0301lkurin, sum fyrireikarin Jo\u0301n Tyril to\u0301k fram, sum d\u00f8mi um lovandi ny\u0301ggjan bo\u0301lk. Hann nevndi teirra to\u0301nleik eitt slag av u\u0301trykksfullum og sterkum punkbo\u0301lki, sum kann fa\u0301a eina sto\u0301ra framti\u0301\u00f0. Bo\u0301lkurin deilur venjingarh\u00f8li\u00f0 vi\u00f0 The Dreams og Paradox, i\u00f0 eini garagu, sum er vor\u00f0in F\u00f8roya n\u00e6stst\u00f8rsta to\u0301nleikafabrikk, aftan a\u0301 Margarin Fabrikkina."}, {"text_idx": "#000059", "text": "Side Effect er F\u00f8roya fyrsti og kanska einasti industrial rokkbo\u0301lkur. Teir hava veri\u00f0 a\u0301 tremur vi\u00f0 potentiali seinastu no\u0301gvu a\u0301rini, men tykjast nu\u0301 at hava funni\u00f0 si\u0301na hyll. Oddama\u00f0urin Ludvi\u0301k Breckmann hevur sterka u\u0301tstra\u0301ling a\u0301 pallinum. Brynjolfur a\u0301 Heygum er ein tann ga\u0301vuri\u0301kasti lagskrivarin i\u0301 landinum, og hansara forritan er genial, I\u0301 Ru\u0301na Christiansen hevur bo\u0301lkurin funni\u00f0 tann fullkomna gittarleikarin til hendan to\u0301nleikin. Vanliga hevur bo\u0301lkurin trummuleikara vi\u00f0 ta\u0301 hann fer a\u0301 pallin. Hetta styrkir botnin og riggar v\u00e6l. Bo\u0301lkurin dugur betur enn flestu a\u00f0rir bo\u0301lkar at fa\u0301a eina a\u0301sko\u00f0arafj\u00f8ld at ko\u0301ka."}, {"text_idx": "#000060", "text": "P\u00e6tur vi\u00f0 Keldu er ein av teimum heilt go\u0301\u00f0u f\u00f8roysku sangarunum og klaverleikarunum. Ta\u00f0 er serliga o\u0301tru\u0301liga innlivingin og inniligheitinum i\u0301 r\u00f8ddini hja\u0301 P\u00e6turi i\u0301 bergtekur. Hann gj\u00f8rdist heimskendur her a\u0301 klettunum, vi\u00f0 lagnum Som en dr\u00f8m, i\u00f0 gj\u00f8rdist millum bestu l\u00f8gini i\u0301 Dansk Melodi Grand Prix 2002. P\u00e6tur hevur sp\u00e6lt r\u00e6ttiliga fitt i\u0301 Danmark saman vi\u00f0 Ey\u00f0uni Nols\u00f8e. Teirra samstarv kom i\u0301 lag i\u0301 Fr\u00e6ndum, har P\u00e6tur i\u0301 n\u00f8kur a\u0301r sp\u00e6ldi ljo\u0301mbor\u00f0. Hann hevur givi\u00f0 eina fl\u00f8gu u\u0301t sum einstaklingur og eina vi\u00f0 bo\u0301lkinum Ti\u00f0na\u00f0. P\u00e6tur arbei\u00f0ir i\u0301 l\u00f8tuni vi\u00f0 eini poppfl\u00f8gu, i\u00f0 tykist sera spennandi."}, {"text_idx": "#000061", "text": "Eru vit til, spurdi Ka\u0301ri Sverrisson i\u0301 sanginum, a\u0301 Amnesty International fl\u00f8guni fyri sl\u00f8kum 15 a\u0301rum si\u0301\u00f0ani. Ta\u00f0 var ta\u00f0 fyrsta, sum f\u00f8royingar veruliga hoyrdu til sangskrivaran og sangaran Ka\u0301ra Sverrisson. Ka\u0301ri var sentralur limur i\u0301 to\u0301nleikabo\u0301lkinum Enekk, sum var ein tann mest ny\u0301skapandi bo\u0301lkurin i\u0301 f\u00f8royskari to\u0301nleikas\u00f8gu. Sum einstaklingur hevur Ka\u0301ri javnan framf\u00f8rslur vi\u00f0 to\u0301nleiki hja\u0301 s\u00e6r sja\u0301lvum og \u00f8\u00f0rum. Hann er ein ga\u0301va\u00f0ur og ny\u0301skapandi sangskrivari, sum telist millum teir st\u00f8rstu vi\u0301susangararnar, sum F\u00f8royar hava a\u0301tt. R\u00f8ddin er sera egin og hann var millum uppskotini til besta sangara a\u0301 Planet Awards."}, {"text_idx": "#000063", "text": "To\u0301nleikurin hja\u0301 Makrel er so \u00f8\u00f0iliga vakur. Sangarin A\u0301ri Rouch syngur vi\u00f0 so no\u0301gvari innliving og pi\u0301nu i\u0301 r\u00f8ddini, at hann r\u00f8rir hjartastreingir a\u0301 sama ha\u0301tt sum gandakendi gittarin hja\u0301 Rasmus Rasmussen."}, {"text_idx": "#000064", "text": "Bo\u0301lkurin hevur no\u0301gv a\u0301r a\u0301 baki, fyrst undir navninum Happy og si\u0301\u00f0an sum Makrel. Makrel var\u00f0 nummar try\u0301 i\u0301 Prix F\u00f8royum 2003."}, {"text_idx": "#000065", "text": "Kamarko\u0301ri\u00f0 var\u00f0 stovna\u00f0 i\u0301 1985 av O\u0301lavi J\u00f8kladal. Fleiri ymiskir ko\u0301rlei\u00f0arin hava sta\u00f0i\u00f0 a\u0301 odda fyri ko\u0301rinum hesi a\u0301rini, og i\u0301 l\u00f8tuni er ta\u00f0 Ka\u0301ri B\u00e6k, i\u00f0 a\u0301 \u00f8\u00f0rum sinni roynir seg sum ko\u0301rlei\u00f0ara hja\u0301 Kamarko\u0301rinum. Ko\u0301ri\u00f0 er kent fyri at vera r\u00e6ttiliga fri\u0301kst i\u0301 si\u0301num sangvali\u00f0 og hevur m.a. tolka\u00f0 renainsansu to\u0301nleik og teaturto\u0301nleik."}, {"text_idx": "#000066", "text": "Kamarko\u0301ri\u00f0 gav i\u0301 1997 fl\u00f8guna Va\u0301rlongsul u\u0301t, hetta er fl\u00f8ga vi\u00f0 uppt\u00f8kum tiknar yvir fleiri a\u0301r. Sangararnir i\u0301 Kamarko\u0301rinum eru r\u00e6ttiliga ungir, og hetta gevur ko\u0301rinum ein feskan og spennandi da\u0301m. I\u0301 l\u00f8tuni arbei\u00f0ir ko\u0301ri\u00f0 vi\u00f0 \u00e6tlanum, um at luttaka i\u0301 eini ko\u0301rkapping a\u0301 Malta i\u0301 heyst. A\u0301 Asfalt fer ymiskt spennandi at vera a\u0301 skra\u0301nni. M.a. verki\u00f0 Regn hja\u0301 Bjarna Restorff. Kamarko\u0301ri\u00f0 syngur vanliga eisini fleiri verk hja\u0301 Ka\u0301ra B\u00e6k, ta\u00f0 er ti\u0301 heldur ikki o\u0301sannli\u0301kt, at okkurt av hesum ver\u00f0ur sungi\u00f0."}]